ദുരിതബാധിതര്ക്ക് സഹായവുമായി എഐവൈഎഫ് മൂവാറ്റുപുഴ: കൂട്ടിക്കല് പഞ്ചായത്തില് ഉരുള്പൊട്ടലിലും പ്രളയത്തിലും തകര്ന്ന പ്രദേശങ്ങളിലെ ജനങ്ങള്ക്ക് സഹായങ്ങളുമായി എഐവൈഎഫ് എറണാകുളം ജില്ലാ കമ്മിറ്റിയുടെ നേതൃത്വത്തിലുള്ള ആദ്യ സംഘം മൂവാറ്റുപുഴയില്നിന്നു പുറപ്പെട്ടു. ജില്ലയില്നിന്നു 14 വാഹനങ്ങളിലായാണ് ഉല്പ്പന്നങ്ങളും അവശ്യ വസ്തുക്കളും ദുരിത കേന്ദ്രങ്ങളിലേക്ക് കൊണ്ടുപോകുന്നത്. എഐവൈഎഫ് സംസ്ഥാന ജോയിന്റ് സെക്രട്ടറി എന്. അരുണ് ഫ്ളാഗ് ഓഫ് നിര്വഹിച്ചു. ജില്ലാ പ്രസിഡന്റ് പി.കെ. രാജേഷ് അധ്യക്ഷത വഹിച്ചു. കെ.ആര്. റെനീഷ്, ജി. രാകേഷ്, കെ.ബി. നിസാര്, ബേസില് ജോണ്, പി.ബി. ശ്രീരാജ്, ആരിഫ് യൂസഫ്, ടി.എ. റിയാസ് തുടങ്ങിയവര് പങ്കെടുത്തു.